smcproject/ml-wiki-sentences huggingface dataset:
2005-ൽ മിസുകോസുകോ എന്ന ആക്ഷൻ ചിത്രത്തിലൂടെയാണ് അവർ സിനിമാരംഗത്ത് അരങ്ങേറ്റം കുറിച്ചത്.
മീഡിയ ഫോർ ഡവലപ്‌മെന്റ് ഇന്റർനാഷണൽ ടാൻസാനിയ നിർമ്മിച്ച 2009ലെ വഹാപഹാപ റേഡിയോ നാടകം പോലുള്ള നിരവധി വലിയ പ്രോജക്ടുകളിൽ മൈക്കൽ പങ്കെടുത്തിട്ടുണ്ട്.
കൗമാരത്തിന്റെ ദുഷ്‌കരമായ കാലഘട്ടത്തിലൂടെ സഞ്ചരിക്കുമ്പോൾ യുവാക്കളെ സംരക്ഷിക്കുന്നതിൽ മാതാപിതാക്കളും കുട്ടികളും തമ്മിലുള്ള ആശയവിനിമയത്തിന്റെ പ്രാധാന്യം പറയുന്ന കഥയിൽ അവർ മൈന്ദയായി അഭിനയിച്ചു.
എംഎഫ്ഡിഐയിൽ നിന്നുള്ള ജോർദാൻ റൈബറാണ് പദ്ധതി സംവിധാനം ചെയ്തത്.
അവരുടെ തുടർന്നുള്ള സിനിമകളിൽ ഫാമിലി ടിയേഴ്സ്, റിപ്പിൾ ഓഫ് ടിയേഴ്സ്, ഓക്സിജൻ, ഹൗസ് ബോയ്, വുമൺ ഓഫ് പ്രിൻസിപ്പിൾസ് എന്നിവ ഉൾപ്പെടുന്നു.
30 ലധികം സിനിമകളിൽ അവർ അഭിനയിക്കുകയുണ്ടായി.
2013 ഓഗസ്റ്റിൽ അവർ ഫൂളിഷ് ഏജ് എന്ന സിനിമയുടെ നിർമ്മാണം ആരംഭിച്ചു.
ഇത് ഒരു നിർമ്മാതാവെന്ന നിലയിൽ അവരുടെ ആദ്യ ശ്രമമായിരുന്നു.
ടാൻസാനിയയിലെ ഡാർ എസ് സലാമിലെ മ്ലിമാനി സിറ്റി കോൺഫറൻസ് ഹാളിലാണ് നിർമ്മാണം നടന്നത് 2014-ലെ സാൻസിബാർ ഇന്റർനാഷണൽ ഫിലിം ഫെസ്റ്റിവലിൽ ഈ സിനിമ പ്രദർശിപ്പിച്ചു.
ഫൂളിഷ് ഏജ് 2014-ലെ ടാൻസാനിയ പീപ്പിൾസ് ചോയ്‌സ് അവാർഡിൽ (തുസോ സാ വാതു) ഹൃദ്യമായ സിനിമയായി നാമനിർദ്ദേശം ചെയ്യപ്പെട്ടു.
കൂടാതെ ഈ ചിത്രത്തിലെ അഭിനയത്തിന് മൈക്കൽ 
ഏറ്റവും ഇഷ്ടപ്പെട്ട നടിയായി.
2015-ൽ, നിർമ്മാതാവ് എന്ന നിലയിൽ അവർ തന്റെ രണ്ടാമത്തെ ചിത്രമായ മാപെൻസി യാ മുംഗു (ദൈവത്തിന്റെ സ്നേഹം) എന്ന ചിത്രത്തിൽ ഒരു പ്രധാന കഥാപാത്രത്തെ അവതരിപ്പിച്ചു.
ഈ സിനിമ 2015-ലെ സാൻസിബാർ ഇന്റർനാഷണൽ ഫിലിം ഫെസ്റ്റിവലിൽ പ്രദർശിപ്പിച്ചു.
കൂടാതെ 2016-ലെ ഈസ്‌റ്റേൺ ആഫ്രിക്കയിലെ മികച്ച സിനിമയായി ആഫ്രിക്ക മാജിക് വ്യൂവേഴ്‌സ് ചോയ്‌സ് അവാർഡ് ഈ ചിത്രം നേടി.
2016 ജൂലൈയിൽ, നി നോമ എന്ന മറ്റൊരു സിനിമ അവർ സമാരംഭിച്ചു.
അത് അവർ നിർമ്മിക്കുകയും ഒരു പ്രധാന കഥാപാത്രമായി അഭിനയിക്കുകയും ചെയ്തു.
ProinBox എന്ന മൊബൈൽ ആപ്പ് വഴിയാണ് ചിത്രം വിറ്റത്.
അവാർഡുകളും നാമനിർദ്ദേശങ്ങളും Year Event Prize Recipient Result 2013 സാൻസിബാർ ഇൻ്റർനാഷണൽ ഫിലിം ഫെസ്റ്റിവൽ മികച്ച അഭിനേത്രി Woman Of Principles വിജയിച്ചു 2014 ടാൻസാനിയ പീപ്പിൾസ് ചോയ്സ് അവാർഡുകൾ (Tuzo za watu) Favourite Actress ഫൂളിഷ് ഏജ് വിജയിച്ചു Favourite Movie നാമനിർദ്ദേശം 2016 ആഫ്രിക്ക മാജിക് വ്യൂവേഴ്‌സ് ചോയ്‌സ് അവാർഡുകൾ കിഴക്കൻ ആഫ്രിക്കയിലെ മികച്ച സിനിമ മാപെൻസി യാ മുംഗു വിജയിച്ചു ആഫ്രിക്ക എൻ്റർടൈൻമെൻ്റ് ലെജൻഡ് അവാർഡുകൾ (Nigeria) മികച്ച അഭിനേത്രി Herself നാമനിർദ്ദേശം സ്വാഹിലി ഫാഷൻ വീക്ക് അവാർഡുകൾ Style Icon Of The Year Herself വിജയിച്ചു 2019 ആഫ്രിക്കൻ പ്രമുഖ വനിതാ അവാർഡുകൾ (നൈജീരിയ) ഈ വർഷത്തെ വ്യത്യസ്തമായ നടി Herself വിജയിച്ചു അവലംബം പുറംകണ്ണികൾ Official page ഇൻസ്റ്റാഗ്രാമിൽ എലിസബത്ത് മൈക്കൽ ട്വിറ്ററിൽ ഇന്റർനെറ്റ് മൂവി ഡാറ്റാബേസിൽ നിന്ന് Elizabeth Michael
എൻഡ് ഓഫ് ദി വിക്കഡ് ഇംഗ്ലീഷ് വിലാസം https://ml.wikipedia.org/wiki/End_of_the_Wicked
ടെക്കോ ബെൻസൺ സംവിധാനം ചെയ്ത് ഹെലൻ ഉക്പാബിയോ എഴുതിയ 1999 ലെ നൈജീരിയൻ ഹൊറർ ചിത്രമാണ് എൻഡ് ഓഫ് ദി വിക്കഡ്.
അന്ധകാര ശക്തികൾ നല്ല മനുഷ്യരെ എങ്ങനെ നശിപ്പിക്കുന്നുവെന്നും സർവ്വശക്തനായ ദൈവത്തിന്റെ ശക്തിയാൽ അവർ എങ്ങനെ രക്ഷിക്കപ്പെടുന്നുവെന്നും ഇത് പറയുന്നു.
നൈജീരിയയിലും വിദേശത്തും ചിത്രം ഏറെ വിവാദമായിരുന്നു.
എൻസിലാഡസ് ഇംഗ്ലീഷ് വിലാസം https://ml.wikipedia.org/wiki/Enceladus
ശനിയുടെ ആറാമത്തെ വലിയ ഉപഗ്രഹമാണ് എൻസിലാഡസ് .
1789ൽ വില്യം ഹെർഷൽ ആണ് ഇതിനെ കണ്ടെത്തിയത്.
പിന്നീട് 1980കളിൽ വോയേജർ പേടകങ്ങൾ ഇതിനു സമീപത്തു കൂടി കടന്നുപോകുന്നതു വരെ കാര്യമായ വിവരങ്ങളൊന്നും എൻസിലാഡസിനെ കുറിച്ച് അറിയുമായിരുന്നില്ല.
ഇതിനെ വ്യാസം 500 കി.
മീറ്റർ ആണെന്നും ഇത് ശനിയുടെ ഏറ്റവും വലിയ ഉപഗ്രഹമായ ടൈറ്റന്റെ പത്തിലൊന്നാണെന്നും ഇതിൽ പതിക്കുന്ന സൂര്യപ്രകാശത്തെ പൂർണ്ണമായും പ്രതിഫലിപ്പിക്കുന്നു എന്നും ഉള്ള വിവരങ്ങളെല്ലാം വോയെജർ ദൗത്യങ്ങളാണ് നൽകിയത്.
2005ൽ കാസ്സിനി എൻസിലാഡസിന്റെ സമീപത്തുകൂടി പറക്കാൻ തുടങ്ങിയതോടെ ഇതിനെ കുറിച്ചുള്ള വളരെയേറെ വിവരങ്ങൾ കിട്ടിത്തുടങ്ങി.
ഇതിൽ ഏറ്റവും പ്രധാനപ്പെട്ടത് ഈ ഉപഗ്രഹത്തിന്റെ ദക്ഷിണധ്രുവപ്രദേശത്ത് വളരെ ഉയർന്ന തോതിലുള്ള ജലസാന്നിദ്ധ്യമുണ്ട് എന്ന വെളിപ്പെടുത്തലായിരുന്നു.
ഈ ഭാഗത്തു നിന്ന് പുറത്തേക്കു വമിച്ചിരുന്ന നീരാവിയും അതിനോടൊപ്പം വന്ന ഉപ്പുപരലുകളും മഞ്ഞുകട്ടകളും പ്രത്യേകം ശ്രദ്ധിക്കപ്പെട്ടു.
ഒരു സെക്കന്റിൽ 200കി.
ഗ്രാം വീതമാണ് ഇവ പുറംതള്ളപ്പെടുന്നത്.
ഇങ്ങനെ പുറംതള്ളുന്ന പദാർത്ഥങ്ങളാണ് ശനിയുടെ ഇ-റിങിൽ പ്രധാനമായും ഉള്ളത് എന്ന് കരുതപ്പെടുന്നു.
നിരീക്ഷണങ്ങളിൽ നിന്ന് എൻസിലാഡസ് ആന്തരികതാപം പുറത്തു വിടുന്നതായി കണ്ടെത്തിയിട്ടുണ്ട്.
കൂടാതെ ഇതിന്റെ ദക്ഷിണധ്രുവപ്രദേശത്ത് വളരെ കുറച്ച് ചെറിയ ഗർത്തങ്ങളും കണ്ടെത്തിയിട്ടുണ്ട്.
ഇതെല്ലാം കാണിക്കുന്നത് എൻസിലാഡസ് ഭൂമിശാസ്ത്രപരമായി സജീവമാണ് എന്നാണ്.
വാതകഭീമന്മാരുടെ ഉപഗ്രഹങ്ങൾക്ക് അവയുടെ മറ്റു ഉപഗ്രഹങ്ങളുടെ സ്വാധീനഫലമായി ഭ്രമണവഴിയിൽ ചില കമ്പനങ്ങൾ അനുഭവപ്പെടാറുണ്ട്.
എൻസിലാഡസിന് ഇപ്രകാരം ശനിയുടെ വലിപ്പം കൊണ്ട് നാലാമത്തെ ഉപഗ്രഹമായ ഡിയോണിന്റെയും ശനിയുടെയും സ്വാധീനഫലമായി വേലിയേറ്റ-വേലിയിറക്ക പ്രതിഭാസങ്ങൾ അനുഭവപ്പെടുന്നു.
ഇതിന്റെ ഫലമായാണ് എൻസിലാഡസിന്റെ അന്തർഭാഗത്ത് താപോൽപാദനം നടക്കുന്നത്.
2014ൽ നാസ എൻസിലാഡസിന്റെ തെക്കുഭാഗത്ത് പ്രതലത്തിനു താഴെയായി വൻതോതിലുള്ള ദ്രവജലം കണ്ടെത്തുകയുണ്ടായി.
എൻസിലാഡസിന്റെ സമുദ്രത്തിൽ ഊർജ്ജസ്രോതസ്, പോഷകാംശങ്ങൾ, ജൈവതന്മാത്രകൾ എന്നിവ ഉള്ളതിന് ശക്തമായ തെളിവുകൾ കാസ്സിനി നൽകിയിട്ടുണ്ട്.
ഈ അനുകൂലനങ്ങൾ കാരണം എൻസിലാഡസിനെ ഭൂമിക്കു പുറത്തുള്ള ജൈവസാധ്യതാ മേഖലയായി കണക്കാക്കുന്നു.
വ്യാഴത്തിന്റെ ഉപഗ്രഹമായ യൂറോപ്പയിൽ ദ്രാവകാവസ്ഥയിലുള്ള ജലം കട്ടികൂടിയ മഞ്ഞുകട്ടകളാൽ കൂടുതൽ സുരക്ഷിതമാക്കപ്പെട്ടിരിക്കുന്നു.
എങ്കിലും പുതിയ പഠനങ്ങൾ കാണിക്കുന്നത് യൂറോപ്പയും ചെറിയ തോതിൽ ജലശീകരങ്ങൾ പുറംതള്ളുന്നുണ്ട് എന്നു തന്നെയാണ്.
എൻസിലാഡസിൽ നിന്ന് പുറത്തു വരുന്ന ജലത്തിന്റെയും മറ്റുവസ്തുക്കളുടെയും രാസപരിശോധനയിൽ നിന്നും മനസ്സികുന്നത് ഇതിന്റെ അന്തർഭാഗത്ത് ശിലാസാന്നിദ്ധ്യമുണ്ട് എന്നാണ്.
ഇതിലെ ഊർജ്ജസ്രോതസ്സുകളെ കുറിച്ചും ജൈവസാന്നിദ്ധ്യത്തെ കുറിച്ചും കുറിച്ച് അറിയുന്നതിന് കൂടുതൽ വിപുലമായ പഠനങ്ങൾ ആവശ്യമാണ്.
കണ്ടെത്തലും നാമകരണവും 1981 ആഗസ്റ്റ് 26ന് വോയേജർ 2 എൻസിലാഡസിന്റെ ചിത്രം.
ശനിക്ക് അഭിമുഖമായി വരുന്ന ഭാഗമാണിത്.
1789 ആഗസ്റ്റ് 28ന് ആണ് ഫ്രെഡറിക് വില്യം ഹെർഷൽ എൻസിലാഡസിനെ ആദ്യമായി തിരിച്ചറിയുന്നത്.
ആദ്ദേഹം ആദ്യമായി നിർമ്മിച്ച 47ഇഞ്ച്(1.2മീ) ദൂരദർശിനി ഉപയോഗിച്ചായിരുന്നു ഇതിനെ കണ്ടെത്തിയത്.
അന്നത്തെ ഏറ്റവും വലിയ ദൂരദർശിനിയായ ഈ ദൂരദർശിനി ഉപയോഗിച്ച് ആദ്യമായി നിരീക്ഷിച്ച ബഹിരാകാശവസ്തുവും എൻസിലാഡസ് ആയിരുന്നു.
ഹെർഷൽ യഥാർത്ഥത്തിൽ 11787 തന്നെ എൻസിലാഡസിനെ കണ്ടിരുന്നു.
6.5 ഇഞ്ച് (16.5സെ.മീ) ദൂരദർശിനി ഉപയോഗിച്ച് ഇതിനെ ഒരു ഉപഗ്രഹമായി തിരിച്ചറിയാൻ കഴിയുമായിരുന്നില്ല.
ഇതിന്റെ കുറഞ്ഞ കാന്തിമാനം (+11.7), ശനിയുമായുള്ള അടുപ്പം, ശനിയുടെ വലയം എന്നിവ ഇതിനെ ചെറിയ ദൂരദർശിനി ഉപയോഗിച്ച് ഭൂമിയിൽ നിന്ന് നിരീക്ഷിക്കുന്നത് വളരെ പ്രയാസകരമാക്കുന്നു.
ശനിയുടെ വലയത്തിന്റെ തലത്തിന്റെ അതേ തലത്തിൽ തന്നെ എൻസിലാഡസും വന്നപ്പോഴാണ് ഇതിനെ ആദ്യം വ്യക്തമായി നിരീക്ഷിക്കാൻ കഴിഞ്ഞത്.
ഈ സമയത്ത് വലയത്തിന്റെ പ്രഭ കാര്യമായി ബാധിക്കുകയുണ്ടായില്ല.
എന്നാൽ ബഹിരാകാശയുഗം ആരംഭിച്ചതിനു ശേഷമാണ് ഇത്തരം ഉഹഗ്രഹങ്ങളെ കൂടുതൽ വ്യക്തമായി മനസ്സിലാക്കാൻ നമുക്കു കഴിഞ്ഞത്.
ഹെർഷൽ എൻസിലാഡസിനെ കണ്ടെത്തിയെങ്കിലും പിണ്ഡം , സാന്ദ്രത , പ്രകാശപ്രതിഫലനശേഷി തുടങ്ങി കൂടുതൽ വിവരങ്ങൾ വോയേജർ ദൗത്യങ്ങളിലൂടെയാണ് മനസ്സിലാക്കാൻ കഴിഞ്ഞത്.
ഗ്രീക്ക് മിഥോളജിയിലെ ഒരു കഥാപാത്രമായ എൻസിലാഡസിന്റെ പേരാണ് ഇതിനു നൽകിയത്.
വില്യം ഹെർഷലിന്റെ മകനായ ജോൺ ഹെർഷൽ ആണ് ഈ പേര് നിർദ്ദേശിച്ചത്.
എൻസിലാഡസിന്റെ മറ്റു ഭാഗങ്ങൾക്ക് അന്താരാഷ്ട്ര ജ്യോതിശാസ്ത്ര സംഘടനയാണ് പേരുകൾ നൽകിയത്.
റിച്ചാർഡ് ഫ്രാൻസിസ് ബർട്ടൺ ഇംഗ്ലീഷിലേക്ക് വിവർത്തനം ചെയ്ത ആയിരത്തൊന്നു രാവുകൾ എന്ന കൃതിയിൽ നിന്നാണ് ഇതിനു വേണ്ട പേരുകൾ കണ്ടെത്തിയത്.
1982ൽ എൻസിലാഡസിനടുത്തു കൂടി വോയേജർ കടന്നുപോയപ്പോൾ ലഭ്യമായ വിവരങ്ങളിൽ നിന്നാണ് 22 ഭാഗങ്ങൾക്കു പേരു നൽകിയത്.
2005ൽ കാസ്സിനി അടുത്തുകൂടി പറന്നപ്പോൾ കിട്ടിയ വിശദാംശങ്ങൾ ഉപയോഗിച്ച് 35 ഭാഗങ്ങൾക്കു പേരു നൽകി.
ഭ്രമണപഥം ചുവപ്പുനിറത്തിൽ കാണുന്നതാണ് എൻസിലാഡസിന്റെ ഭ്രമണപഥം
ശനിയുടെ ആന്തരിക ഉപഗ്രഹങ്ങളിൽ ഒന്നാണ് എൻസിലാഡസ്.
ശനിയിൽ നിന്നുള്ള അകലത്തിന്റെ അടിസ്ഥാനത്തിൽ പതിനാലാമത്തേതാണ് ഇത്.
ശനിയുടെ ഏറ്റവും പുറത്തെ വലയമായ ഇ റിങിന്റെ ഏറ്റവും സാന്ദ്രത കൂടിയ ഭാഗത്തുകൂടിയാണ് ഇത് ഗ്രഹത്തെ ചുറ്റുന്നത്.
ശനിയുടെ ഒരുപഗ്രഹമായ മിമാസ് ഈ വലയത്തിന്റെ തുടക്കത്തിലും മറ്റൊരു ഉപഗ്രഹമായ റീ ഇതിന്റെ അവസാനത്തിലുമാണ് സ്ഥിതിചെയ്യുന്നത്.
ശനിയുടെ കേന്ദ്രത്തിൽ നിന്ന് എൻസിലാഡസിലേക്കുള്ള ദൂരം 2,38,000കി.
മിമാസ്, തെത്തീസ് എന്നിവയ്ക്കിടയിലാണ് ഇതിന്റെ സ്ഥാനം.
32.9 മണിക്കൂർ കൊണ്ടാണ് ശനിയെ ഒരു പ്രാവശ്യം ഭ്രമണം ചെയ്യുന്നത്.
ഡിയോണിന്റെ സ്വാധീനഫലമായി ഇതിന്റെ ഭ്രമണപഥത്തിൽ ചെറിയ വ്യതിയാനങ്ങൾ സംഭവിക്കുന്നുണ്ട്.
ഈ വ്യതിചലനങ്ങൾ ഇതിന്റെ ഓർബിറ്റൽ എക്സൻട്രിറ്റി പരിപാലിക്കുന്നതിനും താപോൽപാദനത്തിനും സഹായിക്കുന്നു.
എൻസിലാഡസിന്റെ ഒരു ഭാഗം മാത്രമാണ് ശനിക്ക് അഭിമുഖമായി വരുന്നത്.
ഇ വലയത്തിന്റെ സ്രോതസ്സ്
ശനിയുടെ ഏറ്റവും വലുതും പുറത്തു കിടക്കുന്നതുമായ വലയമാണ് ഇ വലയം .
ഈ വലയം വളരെ നേർത്ത മഞ്ഞുകണങ്ങളാലും പൊടിപടലങ്ങളാലും നിർമ്മിക്കപ്പെട്ടതാണ്.
മിമാസിന്റെ ഭ്രമണപഥത്തിൽ നിന്നും തുടങ്ങി റീയുടെ ഭ്രമണപഥം വരെ വ്യാപിച്ചു കിടക്കുന്നു.
ചില നിരീക്ഷണങ്ങൾ ഇതിന്റെ വിസ്താരം ടൈറ്റന്റെ ഭ്രമണപഥത്തിനുമപ്പുറത്തേക്ക്, ഏകദേശം പത്തു ലക്ഷം കി.
മീറ്റർ വരെ, വ്യാപിക്കുന്നുണ്ട് എന്ന അഭിപ്രായവും മുന്നോട്ടു വെയ്ക്കുന്നുണ്ട്.
പതിനായിരം മുതൽ പത്തു ലക്ഷം വർഷങ്ങൾ വരെയാണ് ഇതിന്റെ ജീവിതകാലം എന്ന് മിക്ക ഗണിതമാതൃകകളും വ്യക്തമാക്കുന്നുണ്ട്.
ഇതിലെ പദാർത്ഥങ്ങൾ വളരെയേറെ തിങ്ങിനിറഞ്ഞിരിക്കുന്നതിനാൽ സാന്ദ്രത വളരെ ഉയർന്നതാണ്.
എൻസിലാഡസിന്റെ ഭ്രമണപഥം ഈ വലയത്തിന്റെ ഉള്ളിലൂടെയാണ്.
ഇതിലെ പദാർത്ഥങ്ങളുടെ ഉറവിടം എൻസിലാഡസ് ആണെന്ന് പല പഠനങ്ങളും വെളിപ്പെടുത്തുന്നു.
കാസ്സിനിയിൽ നിന്നും കിട്ടിയ വിവരങ്ങളും ഈ പരികൽപനയെ പിൻതാങ്ങുന്നു.
എൻസിലാഡസിന്റെ ഭ്രമണപഥത്തിന്റെ ദൃശ്യം.
ഇത് എൻസിലാഡസും ഇ വലയവും തമ്മിലുള്ള ബന്ധത്തെ കാണിക്കുന്നു.
എൻസിലാഡസ് ഇ വലയത്തിനുള്ളിൽ.
രണ്ടു രീതിയിലാണ് ഈ പദാർത്ഥങ്ങൾ ഇവിടെ നിക്ഷേപിക്കപ്പെടുന്നത്.
ഒന്നാമത്തേതും പ്രധാനപ്പെട്ടതുമായ രീതി ക്രയോവൊൾക്കാനിക് പ്രവർത്തനത്തിന്റെ ഫലമായി എൻസിലാഡസിന്റെ ദക്ഷിണധ്രുവപ്രദേശത്തു നിന്നും പുറത്തു വരുന്ന പദാർത്ഥങ്ങൾ ഇ വലയത്തിൽ നിക്ഷേപിക്കപ്പെടുന്നതാണ്.
ഇങ്ങനെ പുറത്തു വരുന്ന പദാർത്ഥങ്ങളിൽ ഭൂരിഭാഗവും തിരിച്ച് എൻസിലാഡസിന്റെ പ്രതലത്തിൽ തന്നെ പതിക്കുന്നുണ്ടെങ്കിലും കുറെ പദാർത്ഥങ്ങൾ ഇതിന്റെ ഗുരുത്വശക്തിയെ ഭേദിച്ച് പുറത്തു പോകുകയും ചെയ്യുന്നുണ്ട്.
എൻസിലഡസിന്റെ പലായനപ്രവേഗം മണിക്കൂറിൽ 866കി.
രണ്ടാമത്തെ രീതി ഉൽക്കകളും മറ്റും എൻസിലാഡസിന്റെ പ്രതലത്തിൽ വന്നു പതിക്കുമ്പോൾ തെറിച്ചു പോകുന്ന പദാർത്ഥങ്ങൾ ഈ വലയത്തിന്റെ ഭാഗമാകുന്നതാണ്.
ഇത് എൻസിലാഡസിനു മാത്രമല്ല; വലയത്തിനകത്തുള്ള എല്ലാ ഉപഗ്രഹങ്ങൾക്കും ബാധകമാണ്.
ആകൃതിയും വലിപ്പവും
എൻസിലാഡസ് താരതമ്യേന ഒരു ചെറിയ ഉപഗ്രഹമാണ് .
505കി.
മീറ്റർ മാത്രമാണ് ഇതിന്റെ വ്യാസം.
ശനിയുടെ കൂടുതൽ പിണ്ഡമുള്ള ഉപഗ്രഹങ്ങളിൽ ആറാം സ്ഥാനമാണ് എൻസിലാഡസിനുള്ളത്.
ടൈറ്റൻ , റീ , ലാപെറ്റസ് , ഡിയോൺ , തെതിസ് എന്നിവയാണ് എൻസിലാഡസിനെക്കാൾ വലിയവ.
ശനിയുടെ ഗോളാകൃതിയിലുള്ള ഏറ്റവും ചെറിയ ഉപഗ്രഹവും എൻസിലാഡസ് തന്നെയാണ്.
ഇതിന്റെ യഥാർത്ഥ രൂപം എലിപ്സോയ്ഡ് ആണെന്ന് കാസ്സിനി ചിത്രങ്ങളിൽ നിന്നും മനസ്സിലാക്കിയിട്ടുണ്ട്.
ടൈറ്റനു മുന്നിലൂടെയുള്ള എൻസിലാഡസിന്റെ സംതരണം ഭൂമിയും എൻസിലാഡസും ഒരു പിക്സൽ = 29കി.
മീറ്റർ എന്ന സ്കെയിലിൽ.
എൻസിലാഡസിന്റെ വലിപ്പവും ഇംഗ്ലണ്ടിന്റെ വലിപ്പവുമായി ഒരു താരതമ്യം.
കാസ്സിനിയുടെ ആദ്യസമീപപ്പറക്കലിൽ തന്നെ എൻസിലാഡസിന്റെ അന്തരീക്ഷത്തെ പറ്റി മനസ്സിലാക്കാൻ കഴിഞ്ഞിരുന്നു.
അന്തരീക്ഷത്തിന്റെ സ്രോതസ്സ് അഗ്നിപർവ്വതം, ജലപ്രവാഹം, വാതകങ്ങളുടെ പുറംതള്ളൽ എന്നിവയാകാം എന്നു കരുതുന്നു.
എൻസിലാഡസിന്റെ അന്തരീക്ഷത്തിൽ അടങ്ങിയിട്ടുള്ളത് 91% നീരാവി, 4% നൈട്രജൻ , 3.2% കാർബ്ബൺ ഡൈയോക്സൈഡ് എന്നിവയാണ്.
ആന്തരികഘടന എൻസിലാഡസിന്റെ ആന്തരികഘടന.
തവിട്ടു നിറത്തിൽ കാണുന്നത് ഉൾഭാഗത്തെ സിലിൽക്കേറ്റ് കോർ.
വെള്ള നിറത്തിൽ കാണുന്നത് മഞ്ഞുകട്ടകൾ.
മഞ്ഞനിറത്തിലും ചുവപ്പുനിറത്തിലും കാണുന്നത് ദക്ഷിണധ്രുവത്തിൽ ഉൾഭാഗത്ത് കാണുന്ന ഉരുകിയ ശിലകൾ.
കാസ്സിനി ദൗത്യം തുടങ്ങിയതിനു ശേഷം എൻസിലാഡസിനെ പറ്റി വളരെയേറെ വിവരങ്ങൾ ലഭ്യമായിട്ടുണ്ട്.
പിണ്ഡം , ആകൃതി, ഉപരിതലം, അന്തർഭാഗം എന്നിവയെ കുറിച്ചെല്ലാം ഇങ്ങനെ പുതിയ വിവരങ്ങൾ കിട്ടിയിട്ടുണ്ട്.
വോയേജർ ദൗത്യം എൻസിലാഡസ് ഏതാണ്ട് മുഴുവനായും മഞ്ഞുകട്ടകൾ കൊണ്ടാണ് നിർമ്മിക്കപ്പെട്ടിരിക്കുന്നത് എന്നാണ് നിരീക്ഷിച്ചത്.
എന്നാൽ കാസ്സിനി മുൻ‌ധാരണകളെ എല്ലാം ഏതാണ്ട് തിരുത്തിയെഴുതി.
പിണ്ഡം  മുൻപ് വിചാരിച്ചിരുന്നതിനേക്കാൾ വളരെയേറെ കൂടുതലാണെന്ന് മനസ്സിലായി.
സാന്ദ്രത 1.61ഗ്രാം/സെ.
മീ 3 ആണെന്നും തിരിച്ചറിഞ്ഞു.
ഈ സാന്ദ്രത ശനിയുടെ മറ്റു ഇടത്തരം ഉപഗ്രഹങ്ങളുടെ സാന്ദ്രതയെക്കാൾ വളരെ കൂടുതലായിരുന്നു.
ഇത് എൻസിലാഡസിൽ ഉയർന്ന തോതിൽ സിലിക്കേറ്റും ഇരുമ്പും അടങ്ങിയിട്ടുണ്ട് എന്നതിനു തെളിവായി.
ശനിയുടെ പല ഉപഗ്രഹങ്ങളും ഗ്രഹരൂപീകരണത്തിനു ശേഷം ബാക്കിവന്ന അവശിഷ്ടപദാർത്ഥങ്ങൾ കൊണ്ടു നിർമ്മിച്ചവയാണ്.
ഇവയിൽ ആയുസ്സു കുറഞ്ഞ റേഡിയോ ആക്ടീവ് പദാർത്ഥങ്ങളായിരുന്നു അന്തർഭാഗത്തുണ്ടായിരുന്നത്.
ഇവയിൽ അലൂമിനിയം-26, അയേൺ-60 തുടങ്ങിയ അർദ്ധായുസ്സ് വളരെ കുറഞ്ഞവ വേഗത്തിൽ ഈ ഉപഗ്രഹങ്ങളുടെ ആന്തർഭാഗത്തെ ചൂടുപിടിപ്പിച്ചു കൊണ്ട് അവസാനിച്ചു.
എന്നാൽ എൻസിലാഡസ്സിൽ അർദ്ധായുസ്സ് കൂടിയ ഇനം റേഡിയോ ആക്റ്റീവ്പദാർത്ഥങ്ങളാണ് ഉള്ളത്.
ഇത് അതിനെ വളരെ പെട്ടെന്ന് ചൂടാറി തണുക്കുന്നതിൽ നിന്നും രക്ഷിച്ചു.
ഇപ്പോഴും താപം ഉൽസർജ്ജിക്കുവാനുള്ള കഴിവ് എൻസിലാഡസിന് കിട്ടുന്നത് ഇതുകൊണ്ടാണ്.
റേഡിയേഷന്റെയും വേലിയേറ്റപ്രവർത്തനങ്ങളുടെയും ഫലമായി എൻസിലാഡസിന്റെ ആന്തരിക താപനില 1000K വരെ ഉയർന്നു.
ഇത് മാന്റിൽ ഉരുകുന്നതിന് കാരണമാകുന്നു.
എൻസിലാഡസ് സജീവമായിരിക്കുന്നതിന്റെ ഒരു കാരണം ഇതാണ്.
വിശദീകരണക്കുറിപ്പുകൾ
ഐ ഓഫ് ദി സ്റ്റോം ഇംഗ്ലീഷ് വിലാസം https://ml.wikipedia.org/wiki/Eye_of_the_Storm_(2015_film)
2015-ലെ ബുർക്കിനാബെ സൈക്കോളജിക്കൽ ഡ്രാമ ഫിലിമാണ് ഐ ഓഫ് ദി സ്റ്റോം (ഫ്രഞ്ച്: L'oeil du cyclone) .
ക്രിസ്‌റ്റോഫ് ലെമോയ്‌നും ലൂയിസ് മാർക്വെസും ചേർന്ന് തിരക്കഥയെഴുതി ആക്‌സൽ ഗയോട്ട് നിർമ്മിച്ച ഈ ചിത്രം സെകൗ ട്രോറെയാണ് സംവിധാനം ചെയ്തത്.
ഫാർഗ്രാസ് അസാന്ദ്രേ, മമൗന എൻഡിയായെ എന്നിവർ അഭിനയിച്ചു.
12-ാമത് ആഫ്രിക്ക മൂവി അക്കാഡമി അവാർഡിൽ പത്ത് നോമിനേഷനുകൾ ലഭിക്കുകയും മികച്ച സിനിമ ഉൾപ്പെടെ മൂന്ന് വിഭാഗങ്ങളിൽ ഈ ചിത്രം വിജയിക്കുകയും ചെയ്തു.
അവലംബം പുറംകണ്ണികൾ ഐ ഓഫ് ദി സ്റ്റോം ഇന്റർനെറ്റ് മൂവി ഡാറ്റാബേസിൽ
ഐറിൻ ഉവോയ ഇംഗ്ലീഷ് വിലാസം https://ml.wikipedia.org/wiki/Irene_Uwoya
ഒരു ടാൻസാനിയൻ അഭിനേത്രിയും നിർമ്മാതാവും സംരംഭകയുമാണ് ഐറിൻ പാൻക്രാസ് ഉവോയ (ജനനം: ഡിസംബർ 18, 1988).
ഐറിൻ ഉവോയ എന്ന പേരിലും ഓപ്ര എന്ന ചലച്ചിത്ര വേഷത്തിലൂടെയും അവർ കൂടുതൽ അറിയപ്പെടുന്നു.
വിൻസെന്റ് കിഗോസി, സ്റ്റീവൻ കനുമ്പ തുടങ്ങിയ മറ്റ് ബോംഗോ സിനിമാ നടന്മാരോടൊപ്പം 2007-ൽ അവരുടെ പ്രൊഫഷണൽ ജീവിതം ആരംഭിച്ചു.
ഡോഡോമയിലാണ് ഐറിൻ ജനിച്ചത്.
അവിടെ അവർ പ്രൈമറി സ്കൂളിൽ പോയി കുറച്ച് വർഷങ്ങൾക്ക് ശേഷം ഹൈസ്കൂളിൽ ചേരാൻ കമ്പാലയിലേക്ക് മാറി.
പിന്നീട് ഡാർ-എസ്-സലാമിൽ തിരിച്ചെത്തി യൂണിവേഴ്സിറ്റിയിൽ ചേരുകയും മിസ് ടാൻസാനിയ സൗന്ദര്യമത്സരത്തിൽ മത്സരിക്കുകയും ചെയ്തു.
2008-ൽ ഐറിൻ റുവാണ്ടൻ ഫുട്ബോൾ കളിക്കാരനും റുവാണ്ട ഇന്റർനാഷണൽ സെലക്ഷൻ ക്യാപ്റ്റനുമായ ഹമദ് എൻഡികുമാനയെ വിവാഹം കഴിച്ചു.
2011-ൽ ഈ ദമ്പതികൾക്ക് കൃഷ് എന്ന് പേരുള്ള ഒരു കുട്ടിയുണ്ടായിരുന്നു.
കുറച്ച് വർഷങ്ങൾക്ക് ശേഷം ദമ്പതികൾ വേർപിരിഞ്ഞു.
എല്ലാവരും ഐറിനിലേക്ക് നീങ്ങുമ്പോൾ, അവാർഡ് നേടിയ ഗായിക ഡയമണ്ട് പ്ലൂട്ട്‌നംസുമായി ഡേറ്റിംഗ് നടത്തുകയായിരുന്നു.
അവർ വേർപിരിഞ്ഞതിന് ശേഷം അവർ വീണ്ടും വിവാഹം കഴിച്ചു.
ഇത്തവണ പ്രൊഫഷണലായി ഡോഗോ ജാൻജ എന്നറിയപ്പെടുന്ന ബോംഗോ ഫ്ലേവ സംഗീതജ്ഞൻ അബ്ദുൽ അസീസ് ചന്ദേയെ വിവാഹം കഴിച്ചു.
2006-ൽ മിസ് ടാൻസാനിയ ബ്യൂട്ടി മത്സരത്തിൽ മത്സരിച്ച് അഞ്ചാമതായി.
2006/07 ലെ മിസ് ടാൻസാനിയയായി വെമ സെപെതു കിരീടം ചൂടി.
2007-ൽ ബോംഗോ മൂവീസിലെ അഭിനേത്രിയായാണ് ഐറിൻ ഉവോയ തന്റെ കരിയർ ആരംഭിച്ചത്.
ടാൻസാനിയയിലും പുറത്തും 20-ലധികം സിനിമകളിൽ അവർ അഭിനയിച്ചു.
അവലംബം പുറംകണ്ണികൾ Official Filmography Website Archived 2023-09-25 at the Wayback Machine .
പൂക്കോട്ടുമ്പാടം വില്വത്ത് ശിവ-വിഷ്ണുക്ഷേത്രം
മലപ്പുറം ജില്ലയിൽ നിലമ്പൂർ താലൂക്കിൽ അമരമ്പലം ഗ്രാമപഞ്ചായത്തിൽ പൂക്കോട്ടുമ്പാടം അങ്ങാടിയിൽ നിന്നും കൂരാട്ടേക്കു പോകുന്ന പാതയിൽ 50 മീറ്റർ ദൂരെ വലതുവശത്താണ് വില്വത്ത് ശിവ-വിഷ്ണുക്ഷേത്രം സ്ഥിതിചെയ്യുന്നത്  ഒരേ ചുറ്റമ്പലത്തിനകത്ത് കിഴക്കോട്ട് അഭിമുഖമായി ശിവനും മഹാവിഷ്ണുവും കുടികൊള്ളൂന്നു.
ഗണപതി , അയ്യപ്പൻ , വേട്ടയ്ക്കൊരുമകൻ , ഭഗവതി എന്നിവർ കോണുകളിലായി പ്രതിഷ്ഠിക്കപ്പട്ടിരിക്കുന്നു.
കൊടശ്ശേരി മൂത്തേടത്ത് മന ആണ് ഇവിടുത്തെ തന്ത്രം നിർവ്വഹിക്കുന്നത്.
നിലമ്പൂർ കോവിലകത്തിന്റെ വകയാണ് ഈ ക്ഷേത്രം.
അതുകൊണ്ട് തന്നെ കേരളത്തിൽ ആദ്യമായി ക്ഷേത്രപ്രവേശനം നടപ്പായ ക്ഷേത്രങ്ങളിൽ വില്വത്ത് ക്ഷേത്രവും ഉൾപ്പെടുന്നു.
ഒറ്റ ചുറ്റമ്പലത്തിനകത്താണ് വിഷ്ണുവിന്റെയും ശിവന്റെയും ശ്രീകോവിലുള്ളത്.
രണ്ട് പേർക്കും വേറെ കൊടിമരം ഉണ്ട്.
കിഴക്കോട്ട് ദർശനമായാണ് വിഷ്ണു-ശിവ പ്രതിഷ്ഠകൾ.
എത്തിചേരാൻ നിലമ്പൂർ നഗരത്തിൽ നിന്നും പൂക്കോട്ടും പാടം അങ്ങാടിയിൽ നിന്നും കൂരാട്ടേക്കുപോകുന്ന വഴിയിലൂടെ 50 മീറ്റർ പോയ്യാൽ വലതുവശത്ത് ക്ഷേത്രത്തിലേക്കുള്ള പടികൾ കാണാം.
ഏകദേശം 25 പടികൾ കയറി മുകളീലാണ് ക്ഷേത്രം.
വാഹനം പാർക്ക് ചെയ്യാനുള്ള് സ്ഥലവും ധാരാളം ലഭ്യമാണ്  കോവിലകത്തെക്ക് പോകുന്ന വഴിയിൽ നഗരഹൃദയത്തിൽ നിന്നും 500 മീറ്റർ മാറിയാണ് ചരിത്രപ്രസിദ്ധമായ വിരാഡൂർ ക്ഷേത്രം സ്ഥിതിചെയ്യുന്നത്.
പുറത്തേക്കുള്ള കണ്ണീകൾ Vilvoth temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാലടിയിലെ ക്ഷേത്രങ്ങൾ കാലടി ആദിശങ്കര സ്തൂപം ആദിശങ്കര സ്തൂപത്തിന്റെ കവാടം
കേരളത്തിലെ എറണാകുളം ജില്ലയിലുള്ള കാലടി , ശങ്കരാചാര്യരുടെ ജന്മസ്ഥലമെന്ന പേരിൽ പ്രശസ്തമായ ഒരു തീർത്ഥാടനകേന്ദ്രമാണ്.
ശങ്കരാചാര്യരുമായി ബന്ധപ്പെട്ട ഐതിഹ്യങ്ങളുള്ള പൗരാണികവും ആധുനികവുമായ നിരവധി ക്ഷേത്രങ്ങളും സാംസ്കാരികകേന്ദ്രങ്ങളും കാലടിക്ക് പരിസരത്തുണ്ട്.
പുരാതന ക്ഷേത്രങ്ങൾ
(ശ്രീശങ്കരനുമായി ഐതിഹ്യബന്ധമുള്ളവ) ശ്രീകൃഷ്ണ‍സ്വാമി ക്ഷേത്രം കാലടി ശ്രീകൃഷ്ണക്ഷേത്രം
ശ്രീശങ്കരന്റെ കുലദേവ ക്ഷേത്രമാണിത്.
പെരിയാറിന്റെ പുതിയ ഗതിയിൽ നിന്നും ശങ്കരൻ ഇന്നു കാണുന്ന ശ്രീകോവിലിലേക്കു മാറ്റി പ്രതിഷ്ഠിച്ചതിനുശേഷം പ്രസിസിദ്ധമായ അച്യുതാഷ്ടകം ചൊല്ലിയത്രേ.
തുലാമാസത്തിലെ തിരുവോണനാളിൽ , ദക്ഷിണായനത്തിൽ , ഉത്തരായനത്തിലേ പ്രതിഷ്ഠ നടത്താവൂ എന്ന താന്ത്രിക വിധി നോക്കാതെയാണ് ഇവിടെ പ്രതിഷ്ഠ നടത്തിയത്.
ശങ്കരന്റെ കാലം മുതൽ നിലനിൽക്കുന്ന ഈ ക്ഷേത്രം കാലടിയേ ശങ്കര ജന്മദേശമായി പുറം ലോകം അംഗീകരിക്കുന്നതിൽ നിർണായക പങ്കാണു വഹിച്ചത്.
ശ്രീശങ്കരന്റെ അമ്മയുടെ ദേഹദഹനതിന്നു സഹായിച്ച 2 നമ്പൂതിരി കുടുംബങ്ങളുടെ ഊരാൺ‌മയിലുള്ള കാലടി ദേവസ്വം ആണു ഈ സ്ഥാപനത്തിന്റെ ഉടമസ്ഥർ.
പ്രബോധസുധാകരത്തിൽ 243 മുതൽ 247 വരെ ശ്ലോകങ്ങളിൽ ശ്രീശങ്കരഭഗവത്പാദരാൽ ഏറെ പ്രകീർത്തിക്കപ്പെട്ടിരിക്കുന്നു ഈ ക്ഷേത്രം.
കാലടി ദേവസ്വത്തിന്റെ ഉപക്ഷേത്രമായ കാവിൽ ഭദ്രകാളി ക്ഷേത്രത്തിനു മുന്നിലെ ആൽ ചുവട്ടിൽ ആചാര്യസ്വാമികൾ അമ്മയുടെ ദേഹദഹനത്തിന്നു ശേഷം ഒരു രാത്രി മുഴുവൻ കരഞ്ഞു കിടന്നുവെന്നും പിറ്റേന്ന് കാലടി വിട്ടുപോയി എന്നുമാണു ഐതിഹ്യം.
ശംഖചക്രഗദാപദ്മധാരിയായ മഹാവിഷ്ണുവിനെ ബാലഗോപാലരൂപത്തിൽ പ്രതിഷ്ഠിച്ചിരിക്കുന്നു.
അഞ്ചുപൂജയും മൂന്നുശീവേലിയുമുണ്ട്.
ശിവൻ , പാർവ്വതി , ഗണപതി , അയ്യപ്പൻ എന്നിവരാണ് ഉപദേവതകൾ.
ചെങ്ങൽ ഭഗവതി ക്ഷേത്രം
ശങ്കരാച്യാർ ജനിച്ച കൈപ്പിള്ളി മന, ഇടമരം മന, തലയാറ്റുംപിള്ളി മന എന്നീ മനകളുടെ ഊരാന്മയിലായിരുന്നു ചെങ്ങൽ ഭഗവതി ക്ഷേത്രം.
പിന്നീട്  ഈ ക്ഷേത്രം അകവൂർ മന ഏറ്റെടുത്തു.
ഇന്ന് ഈ ക്ഷേത്രം കൊച്ചിൻ ദേവസ്വം ബോർഡിൻറെ കീഴിലാണ്.
കാലടിയിൽ നിന്നും 2 കിലോമീറ്റർ മാറി കാഞ്ഞൂർ പഞ്ചായത്തിലെ ചെങ്ങൽ എന്ന പ്രദേശത്താണ്  ചെങ്ങൽ ഭഗവതി ക്ഷേത്രം സ്ഥിതി ചെയ്യുന്നത്.
പരശുരമാനാൽ പ്രതിഷ്ടിക്കപെട്ട 108 ദുർഗ്ഗാക്ഷേത്രങ്ങളിൽ പ്രസിദ്ധമായ ഒന്നാണ് ചെങ്ങൽ ഭഗവതി ക്ഷേത്രം.
ചൊവ്വ, വെള്ളി, പൗർണമി, അമാവാസി, നവരാത്രി  ദിവസങ്ങളും മീനമാസത്തിലെ ഉത്സവനാളുകളും, കാർത്തിക നാളുകളുമാണ് ഇവിടത്തെ പ്രധാനപ്പെട്ട ആരാധനാദിനങ്ങൾ.
ഉപദേവതകളായി ഗണപതി, അയ്യപ്പൻ, ഭദ്രകാളി, നാഗദൈവങ്ങൾ എന്നിവർക്കും പ്രതിഷ്ഠകളുണ്ട്.
മാണിക്കമംഗലം കാർത്ത്യായനി ക്ഷേത്രം
ശങ്കരന്റെ അച്ഛൻ പൂജ ചെയ്തിരുന്ന ഈ കഷേത്രത്തിൽ പാൽ നിവേദിക്കാൻ ശങ്കരനെ അയച്ചു.
നിവേദ്യം കഴിഞ്ഞും പാൽ അങ്ങനെ തന്നെ ബാക്കി കണ്ട ശങ്കരൻ കരച്ചിലായപ്പോൾ ദേവി ആ പാൽ കുടിക്കയും ശങ്കരനനെ അനുഗ്രഹിക്കയും ചെയ്തു എന്നാണു ഐതിഹ്യം.
കാലടിയിൽ നിന്നും 2 കി.
മി. വടക്കുമാറി സ്ഥിതി ചെയ്യുന്നു .
ചൊവ്വ, വെള്ളി, പൗർണമി, അമാവാസി, നവരാത്രി, തൃക്കാർത്തിക  ദിനങ്ങൾ പ്രധാനം.
തിരുവെള്ളമാൻതുള്ളി ശിവക്ഷേത്രം
ഐതിഹ്യം : ശങ്കരാചാര്യരുടെ മാതാപിതാക്കൾക്കു പ്രായമായതോടെ തങ്ങൾക്ക് പുത്രനെ അനുഗ്രഹിച്ചു നൽകിയ തൃശ്ശൂർ വടക്കുംനാഥന്റെ (ശിവൻ) ദർശനം സാധിക്കാൻ ശിവൻ തന്നെ തുള്ളിവരുന്ന ഒരു വെളുത്ത മാനിന്റെ രൂപത്തിൽ വന്ന്, മാൻ ചെന്നുനിൽക്കുന്നിടത്ത് കിട്ടുന്ന ശിവവിഗ്രഹം പ്രതിഷ്ഠിച്ചു തൊഴുതാൽ മതി എന്നു അനുഗ്രഹിച്ചു.
അങ്ങനെ കാലടിക്കു 2 കി.
മീ പടിഞ്ഞാറ് മാറി മറ്റൂർ കുന്നിൽ പ്രതിഷ്ഠിച്ച ക്ഷേത്രം വെള്ളമാൻ തുള്ളിവന്ന് നിന്നതിനാൽ തിരുവെള്ളമാൻതുള്ളി ക്ഷേത്രം എന്ന പേരുവന്നു.
തൃശ്ശിവപേരൂർ വടക്കുംനാഥന്റെ മറ്റെ ഊരത്രേ മറ്റൂർ.
===തൃക്കയിൽ ശിവക്ഷേത്രം (കത്തിയമ്പലം ), മറ്റൂർ === നായത്തോട് ശങ്കരനാരായണ ക്ഷേത്രം
ആദിയിൽ ഇവിടം ഒരു ശിവക്ഷേത്രമായിരുന്നു.
ശ്രീശങ്കരാചാര്യർ ഈ ശിവക്ഷേത്രത്തിൽ ഒരു ദിവസം തൊഴാൻ ചെല്ലുകയും, വിഷ്ണുസ്തുതി നടത്തുകയും ചെയ്തു.
തത്സമയം വിഷ്ണുചൈതന്യം കൂടി ശിവവിഗ്രഹത്തിൽ സന്നിവേശിച്ചത്രേ.
അങ്ങനെ ഇത് ശങ്കരനാരായണക്ഷേത്രമായി.
ഇന്നും ഒരേ വിഗ്രഹത്തിൽ ശിവപൂജക്ക് ശേഷം, അതേ വിഗ്രഹത്തിൽ വിഷ്ണു പൂജയും നടത്തുന്നു, ഉത്സവ സമയം ഒരേ കൊടിമരത്തിൽ ശിവവിഷ്ണുദ്ധ്വജങൾ ഉയർത്തുന്നു എന്നീ അനന്ന്യ വിശേഷവും ഈ ക്ഷേത്രത്തിന്നുണ്ട്.
ശൈവവൈഷ്ണവ ഭക്തിയിൽ അദ്വൈതം എന്ന പ്രത്യക്ഷ സന്ദേശം നൽകുന്നു ഈ ക്ഷേത്രം എന്ന് വിശ്വസിക്കപ്പെടുന്നു.
പ്രധാനമൂർത്തിയായ ശങ്കരനാരായണസ്വാമി വട്ടശ്രീകോവിലിൽ കിഴക്കോട്ട് ദർശനമരുളുന്നു.
ദക്ഷിണാമൂർത്തി, ഗണപതി, സരസ്വതി, നാഗദൈവങ്ങൾ, ഹനുമാൻ, അയ്യപ്പൻ, ശ്രീകൃഷ്ണൻ എന്നിവരാണ് ഉപദേവതകൾ.
കാർപ്പിള്ളിക്കാവ് മഹാദേവക്ഷേത്രം
ശങ്കരാചാര്യരുടെ അച്ഛൻ പൂജചെയ്തിരുന്ന മറ്റൊരു ക്ഷേത്രം ആണിത്.
കാലടിയിൽ നിന്നും 6 കി.
മീ വടക്കുമാറി മഞ്ഞപ്ര എന്ന ഗ്രാമത്തിൽ സ്ഥിതി ചെയ്യുന്നു.
കിരാതമൂർത്തിയായ പരമശിവനാണ് ക്ഷേത്രത്തിലെ പ്രതിഷ്ഠ.
കാർത്തവീര്യാർജുനനാണ് ഇവിടെ പ്രതിഷ്ഠ നടത്തിയതെന്ന് വിശ്വസിയ്ക്കപ്പെടുന്നു.
ഉപദേവതകളായി പാർവ്വതി, ഗണപതി, ശാസ്താവ്, മഹാവിഷ്ണു, നാഗദൈവങ്ങൾ എന്നിവർക്കും സന്നിധികളുണ്ട്.
മൂന്ന് പുരാതന കടവുകൾ
ശങ്കരാചാര്യരുമായി ബന്ധപ്പെട്ട ഐതിഹ്യങ്ങളുള്ള മൂന്ന് പുരാതനകടവുകൾ: കാലടി കടവ്- പെരിയാർ നദി ഗതി തിരിഞ്ഞ് കാലടി പിറന്ന കടവ് മുതല കടവ്- അമ്മയുമൊത്ത് കുളിക്കാൻ പോയ ശങ്കരനേ കാലിൽ മുതല പിടിക്കുകയും, സന്ന്യാസം എന്ന പുനർജന്മത്തിന്നു സമ്മതിച്ചാൽ മുതല പിടിവിടുമെന്ന് ശങ്കരൻ പറഞ്ഞപ്പോൾ ആചാര്യ സ്വാമികൾക്ക് സന്യാസത്തിന് അമ്മ അനുമതി കൊടുക്കുകയും ചെയ്ത കടവാണ് ഇത് .
മുതലക്കടവ് ശങ്കരാചാര്യർ അമ്മയുടെ ഉദകക്രിയ ചെയ്ത കടവ്- ശൃംഗേരി ക്ഷേത്രങ്ങൾക്ക് നടുവിൽ- വിധിപ്രകാരം അമ്മയുടെ ദേഹദഹനതിന്നു ശേഷം ഉദക ക്രിയ നടത്തി ശിഷ്ട അസ്ഥി ഉത്തമ വൃക്ഷമായ അശോക മരത്തിന്നു താഴെ നിക്ഷേപിച്ചു.
ആര്യാദേവി സമാധി മണ്ഡപം
ശങ്കരാചാര്യർ സന്ന്യാസ സമയത്ത് കൊടുത്ത വാക്കു പാലിച്ചു കൊണ്ട് അമ്മയുടെ അന്ത്യ നിമിഷങളിൽ കാലടിയിൽ എത്തി അമ്മയ്ക്കു വേണ്ട മരണ ശുശ്രൂഷകൾ നൽകിയതായാണ് വിശ്വാസം.
ഇതിൽ കാലടിയിലേ അന്നുണ്ടായിരുന്ന 10 നമ്പൂതിരി ഇല്ലങളിൽ 2 ഇല്ലക്കാർ മാത്രം സഹകരിച്ചു.
(ഈ കുടുമ്മ്ബങളുടെ ആധാരങളിൽ ഇന്നും ഇവരുടെ പുർവനാമങളും , രേഖപ്പെടുത്തി വരുന്നു) അമ്മയുടെ പാർഥിവ ശരീരം തല ഭാഗം ഒരില്ലക്കാരും (ഇന്നു തലയാറ്റുമ്പിള്ളി "തല" ഭാഗം എറ്റിയ മന) കാൽ ഭാഗം മറ്റൊരില്ലക്കാരും (ഇന്നു കാപ്പിള്ളി "കാൽ "ഭാഗം എറ്റിയ മന ) ആയി ചിതയിലെക്ക് എടുത്ത് സംസ്കാര ക്രിയകളും , ഉദകക്രിയയും ശങ്കരാചാര്യർ നിർവ്ഹിച്ചു .
അതിന്നു ശേഷം അസ്ഥി അശോക മരത്തിന്നു ചുവട്ടിൽ നിക്ഷെപിച്ച് കാലടി വിട്ട് പോയി.
ശൃംഗേരി മഠം ഈ സ്ഥലം ഏറ്റെടുകയും അവിടെ അശോകമരം മുറിച്ചു മാറ്റി തുളസി തൈനട്ട് സംരക്ഷിച്ചു വരുന്നു.
വിളക്കു വൈപ്പിന്റെ സവ്കര്യത്തിനായി തെക്കെമഠം സ്ഥാപിച്ച കൽ വിള‍ക്ക് "തെക്കേമഠം വക" എന്ന് മഠത്തിന്റെ മുദ്ര അങ്കനം ചെയ്തൂ സമാധിക്കൂ പടിഞ്ഞാറു വശം ഇന്നും കാണാം.
എന്നാൽ നമ്പൂതിരിമാറ് ശേഷക്രിയകളിൽ നിന്ന് വിട്ടു നിന്നെന്നും അദ്ദേഹത്തിന്റെ അമ്മയുടെ പേരിൽ സ്മാർത്തവിചാരത്തിന്‌ കല്പിച്ചിരുന്നതിനാലാണ്‌ ഇതെന്നും അതിനാൽ ആചാര്യർ ശൂദ്രന്മാരുടെ സഹായത്താലാണ്‌ ശേഷക്രിയകളും മറ്റും നടത്തിയെന്ന് ചരിത്രകാരന്മാർ പറയുന്നു.
മാത്രമല്ലാ ആചാര്യസ്വാമികൾ അമ്മയുടെ ജഡം മുറിച്ച് , മുറിച്ച് വാഴത്തടയീൽ വച്ച് ദക്ഷിണാഗ്നി യോഗ ശക്തിയാൽ മധനം ചെയ്തു ദഹിപ്പിച്ചു എന്നു പോലും കാലടി എവിടെ എന്ന് ധാരണ ഇല്ലാതിരുന്ന്ന ശങ്കര വിജയ കർതാക്കളും പറഞ്ഞു കാണുന്നു.
, തെക്കേമഠം
ശങ്കരാചാര്യർ തൃശ്ശൂരിൽ സ്ഥാപിച്ച മഠത്തിന്റ്റെ ശാഖ - ഇന്ന് ശ്രീശൃങ്കേരി വേദ പാഠശാല
ശങ്കരാചാര്യരുടെ ബഹുമാനാർഥം കുലദേവ ശ്രീകൃഷ്ണ ക്ഷേത്രത്തിൽ മുഖ്യ അർചകസ്ഥാനവും കാണപ്പാട്ടത്തിന്ന് സ്ഥലവും നൽകി ആചാര്യരുടെ സമാധിക്ക് ഒരു പതിറ്റാണ്ടിന്നു ശേഷം കാലടിയിൽ സ്ഥാപിതമായി .
പിന്നീട് ശങ്കരസങ്കേതം എന്ന നിലയിൽ രാജതുല്യമായ കരം പിരിവു അധികാരം 1952ൽ ലെഗിസ്ലേറ്റീവ് അസ്സംബ്ലി നിയമ നിർമ്മാണത്തിലുടെ നിർത്തലാക്കും വരെ അനുഭവിച്ചു വന്നു .
ഇന്നു ഏറെക്കുറെ കാലടിയിൽ വിസ്മൃതം ആയ ഈ ശങ്കര മഠംത്തിന്ന് , ഇതര മഠങൾ കാലടിയെ ശങ്കരജന്മക്ഷേത്രമായി അറിഞ്ഞാദരിക്കാനില്ലാത്തപ്പോഴും കാലടിയപ്പന്റെ മുഖ്യ അർച്ചക സ്ഥാനം വഹിച്ചു ആദരിച്ചിരുന്നു എന്ന അനന്ന്യതയും ഉണ്ട് .
AD.1900നു ശേഷം ഉള്ള നവീന ക്ഷേത്രങ്ങൾ‍ ശങ്കരാചാര്യർ - ജന്മഭൂമി ക്ഷേത്രം
ഈ ക്ഷേത്രം ശൃംഗേരി മഠത്തിന്റെ ഉടമസ്ഥതയിലാണ്.
പെരിയാറിന്റെ വടക്കേ തീരത്തായാണ് ഈ ക്ഷേത്രം സ്ഥിതിചെയ്യുന്നത്.
ഈ ക്ഷേത്രത്തിനുള്ളിൽ രണ്ട് പ്രതിഷ്ഠകൾ ആണ് ഉള്ളത്.
ഒന്ന് ശ്രീ ശങ്കരന്റെയും മറ്റേത് ശൃംഗേരിയിലെ പ്രധാന പ്രതിഷ്ഠയായ ശാരദാംബയുടേതുമാണ് .
ശ്രീ ശങ്കരാചാര്യരുടെ അമ്മയായ ആര്യാംബയുടെ സമാധിയും ഇവിടെത്തന്നെയാണ്.
ഗണപതിയുടെ ഒരു ചെറിയ അമ്പലത്തിൽ സായാഹ്നപൂജകൾ നടക്കുന്നു.
തമിഴ്-കന്നട സ്മാർത്ത ബ്രാഹ്മണരാണ് ഈ ക്ഷേത്രത്തിൽ പൂജകൾ നടത്തുന്നത്.
രാമകൃഷ്ണ അദ്വൈതാശ്രമം രാമകൃഷ്ണ അദ്വൈതാശ്രമം
രാമകൃഷ്ണ അദ്വൈതാശ്രമം കാലടിയിലെ ശ്രീകൃഷ്ണ ക്ഷേത്രത്തിന് അടുത്താണ്.
ഇവിടെ ഒരു വിശാലമായ പ്രാർത്ഥനാമുറിയുണ്ട്.
ക്ഷേത്രം ബേലൂർ മഠത്തിലെ ശ്രീ രാമകൃഷ്ണ ക്ഷേത്രത്തിനെപ്പോലെ രൂപകൽപ്പന ചെയ്തിരിക്കുന്നു.
ആശ്രമം ഒരു വിദ്യാലയവും ആതുരാലയവും ഗ്രന്ധശാലയും നടത്തുന്നു.
ശ്രീ ആദിശങ്കര കീർത്തിസ്തംഭം കാലടിയിൽ കാഞ്ചീ കാമകോടിയുടെ ആദി ശങ്കര കീർത്തി സ്തംഭം
എം.സി. റോഡിൽ ,‍ കാലടിയിലെ പ്രധാനകവലക്ക് അടുത്തായി എട്ടുനിലകളുള്ള അഷ്ടഭുജ ആകൃതിയിൽ ഉള്ള സ്മാരക മന്ദിരമാണ് ശ്രീ ആദിശങ്കര കീർത്തിസ്തംഭം മണ്ഡപം.
കാമകോടി മഠമാണ് ഇത് നിർമ്മിച്ചത്.
രണ്ട് ഗജപ്രതിമകൾ കാവൽ നിൽക്കുന്ന ഗോപുരവാതിൽ ഒരു പാദുകമണ്ഡപത്തിലേക്ക് നയിക്കുന്നു.
ഇവിടെ ശങ്കരന്റെ പാദുകങ്ങളെ അനുസ്മരിപ്പിക്കുന്ന രണ്ട് വെള്ളി മെതിയടികൾ വെച്ചിരിക്കുന്നു.
ഈ സ്മാരകത്തിന്റെ ചുമരുകളിൽ ശ്രീ ശങ്കരന്റെ ജീവിതകഥ ചിത്രങ്ങളായി രചിച്ചിരിക്കുന്നു.
ഗണപതി , ശങ്കരാചാര്യർ , തുടങ്ങിയവരുടെ വലിയ പ്രതിമകൾ ഇവിടെ സ്ഥാപിച്ചിരിക്കുന്നു.
ഇതര ക്ഷേത്രങ്ങൾ
കാലടിക്ക് 22 കിലോമീറ്റർ അകലെയാണ് പൗരാണികമായ കല്ലിൽ ക്ഷേത്രം .
മഹാഭാരത പ്രസിദ്ധമായ ബകന് പാണ്ഡവർ ചോറ് കൊടുത്തതായി
പറയപ്പെടുന്ന പാണ്ടുപാറയും , അവർക്കു അഞാതവാസ കാലത്ത് അഭയം കൊടുത്ത ബ്രാഹ്മണ കുടുംബാംഗങ്ങളും കാലടിക്ക് അടുത്ത് തോട്ടുവാ ധന്ന്വന്തരീ ക്ഷേത്ര പരിസരങ്ങളിൽ താമസിക്കുന്നതായിട്ടാണ് വിശ്വാസം .
ഒന്യേക ഒൻവേനു ഇംഗ്ലീഷ് വിലാസം https://ml.wikipedia.org/wiki/Onyeka_Onwenu
നൈജീരിയൻ ഗായിക/ഗാനരചയിതാവും നടിയും മനുഷ്യാവകാശ പ്രവർത്തകയും സാമൂഹിക പ്രവർത്തകയും പത്രപ്രവർത്തകയും രാഷ്ട്രീയക്കാരിയും മുൻ എക്സ് ഫാക്ടർ സീരീസ് ജഡ്ജിയുമാണ്.
ഒന്യേക ഒൻവെനു (ജനനം 31 ജനുവരി 1952 2024 ജൂലൈ 30-ന് മരിച്ചു) .
നൈജീരിയൻ പത്രങ്ങൾ "എലഗന്റ് സ്റ്റാലിയൻ" എന്ന് വിളിക്കുന്ന അവർ ഇമോ സ്റ്റേറ്റ് കൗൺസിൽ ഫോർ ആർട്സ് ആൻഡ് കൾച്ചറിന്റെ മുൻ ചെയർപേഴ്സനാണ്.
2013-ൽ നാഷണൽ സെന്റർ ഫോർ വിമൻ ഡെവലപ്‌മെന്റിന്റെ എക്‌സിക്യൂട്ടീവ് ഡയറക്ടർ/ചീഫ് എക്‌സിക്യൂട്ടീവ് ഓഫീസറായി അവർ നിയമിതയായി.
ഇമോ സ്റ്റേറ്റിലെ ഐഡിയറ്റോ നോർത്തിലെ ഒരു ചെറിയ പട്ടണമായ അരോണ്ടിസുവോഗുവിൽ നിന്നാണ് ഓൺവെനു ജനിച്ചത്.
പോർട്ട് ഹാർകോർട്ടിലാണ് വളർന്നത്.